SEAFCO มือขึ้น! คว้างานใหม่ 2 โครงการ มูลค่ากว่า 500 ล้าน
SEAFCO มือขึ้น! คว้างานใหม่ 2 โครงการ มูลค่ากว่า 500 ล้านบาท! ประเดิมก่อสร้างโครงการแรกธันวาคม 2560
1 พ.ย. 2560

บริษัท ซีฟโก้ จำกัด (มหาชน) หรือ SEAFCO ระบุว่า บริษัทได้รับงานใหม่ 2 โครงการ มูลค่ารวม 510 ล้านบาท ซึ่งไม่รวมภาษีมูลค่าเพิ่ม ได้แก่ โครงการอาคารสำนักงานทิปโก้ (ส่วนต่อเติม) ถนนพระราม 6 กรุงเทพมหานคร  ของบริษัท ทิปโก้ ทาวเวอร์ จำกัด ซึ่งเป็นงานเสาเข็มเจาะแบบกลม รวมค่าวัสดุ โดยจะเริ่มงานประมาณเดือนธันวาคม 2560
อีกทั้งโครงการก่อสร้างรถไฟฟ้าสายสีส้ม (ใบสั่งจ้างเพิ่มเติมชุดที่ 4) ประกอบด้วย (ก) สถานี 16 บริเวณถนนรามคำแหง 12(ข) สถานี 17 บริเวณหน้ามหาวิทยาลัยรามคำแหง ของกิจการร่วมค้า ซีเคเอสที (CKST JV) ซึ่งเป็นงานกำแพงกันดินระบบไดอาแฟรมวอลล์, เสาเข็มเจาะแบบกลม และเสาเข็มเจาะแบบเหลี่ยม (Barrette) ไม่รวมค่าวัสดุ โดยจะเริ่มงานประมาณเดือนกุมภาพันธ์ 2561